കേരളതീരത്തേക്ക് ഭീകരര് എത്തിയെന്ന റിപ്പോര്ട്ട് അതീവ ജാഗ്രതാ നിര്ദ്ദേശം പുറപ്പെടുവിച്ച് കര്ണാടക ബംഗളുരു: കേരളതീരത്തേക്ക് ഭീകരര് എത്തിയെന്ന റിപ്പോര്ട്ടുകള്ക്ക് പിന്നാലെ അതീവ ജാഗ്രതാ നിര്ദ്ദേശം പുറപ്പെടുവിച്ച് കര്ണാടക. കര്ണാടകയുടെ തീര മേഖലയിലും വന പ്രദേശങ്ങളിലും നിരീക്ഷണം കര്ശനമാക്കിയെന്ന് മുഖ്യമന്ത്രി ബസവരാജ് ബൊമ്മ അറിയിച്ചു. മേഖലകളില് സംശയാസ്പദമായി എന്തെങ്കിലും നടക്കുന്നുണ്ടോന്ന് നിരീക്ഷിച്ചു വരികയാണെന്ന് അദ്ദേഹം വ്യക്തമാക്കി. ദേശവിരുദ്ധ പ്രവര്ത്തനങ്ങള് ചെറുക്കുന്നതില് ദേശീയ അന്വേഷണ ഏജന്സിയ്ക്കൊപ്പം കര്ണാടക പോലീസും ജാഗ്രത പുലര്ത്തുന്നുണ്ട്. എന്നാല് ചിലത് തുറന്നു പറയാനാകില്ലെന്ന് അദ്ദേഹം പറഞ്ഞു. പാകിസ്താനിലേക്ക് പോകുന്നതിന് രണ്ട് ബോട്ടുകളിലായി 12 ഭീകരര് ആലപ്പുഴയിലെത്തിയതായി പോലീസിന് രഹസ്യ വിവരം ലഭിച്ചിരുന്നു. ശ്രീലങ്ക വഴി കടല്മാര്ഗമാണ് ഇവര് ആലപ്പുഴയില് എത്തിയതെന്നാണ് വിവരം. ഇതേതുടര്ന്നാണ് ദക്ഷിണ കന്നഡ, ഉഡുപ്പി എന്നിവിടങ്ങളിലെ തീരദേശങ്ങളില് ജാഗ്രത നിര്ദേശം പുറപ്പെടുവിച്ചത്.